stanford-oval/wikipedia huggingface dataset:
החזית העממית החדשה
הערות שוליים

↑  החישוב הוא רטרוספקטיבי. הסנאט המכהן נבחר בספטמבר 2023, כשהחזית העממית החדשה עוד לא הייתה קיימת - לכן החישוב מבוסס על המפלגות שנמצאות בסנאט שחברות כיום בחזית העממית.
↑  מתוך 81 המושבים המוקצים לצרפת בפרלמנט האירופי.
↑  Élections européennes 2024 : découvrez l’intégralité des résultats en France, commune par commune, Le Figaro, ‏2024-06-09 (בצרפתית)
1 2  Jean-Jacques Urvoas, Les originalités de la 6ème dissolution de la Ve République, Le Club des Juristes, ‏2024-06-12 (ב־)
↑  Instagram, www.instagram.com
↑  "« L'union des gauches et des écologistes, maintenant ! » : l'appel de 350 personnalités du monde politique, intellectuel, militant et artistique". Le Monde.fr (בצרפתית). 2024-06-10. נבדק ב-2024-07-13.
↑  Frantz Durupt, Damien Dole, Législatives : face au risque de l’extrême droite au pouvoir, CGT et CFDT appellent à «manifester le plus largement possible ce week-end», Libération (בצרפתית)
↑  Sacha Nelken, Accord de la gauche pour des «candidatures uniques» : récit d’une (courte) soirée, Libération (בצרפתית)
↑  "Elections législatives : la gauche vers l'union malgré les divisions". Le Monde.fr (בצרפתית). 2024-06-11. נבדק ב-2024-07-13.
Hacks

| --- | --- |

כותרת הפתיחה
 סוגה:  דרמה קומית
 יוצרים:  לוצ'יה אניילו פול וו' דאונס ג'ן סטצקי
 שחקנים:  ג'ין סמארט האנה איינבינדר קארל קלמונס-הופקינס
 ארץ מקור:  ארצות הברית ארצות הברית
 שפות:  אנגלית 
 מספר עונות:  3 
 מספר פרקים:  27 (נכון ל־30 במאי 2024) 
 הפקה
 מפיק:  מלאני ג'יי. אלין
 מפיקים בפועל:  ג'ן סטצקי פול וו. דאונס לוצ'יה אניילו מייקל שור דייוויד מיינר מורגן סאקט
 חברת הפקה:  Universal Television 3 Arts Entertainment Fremulon Paulilu Productions First Thought Productions
 הפצה:  HBO Max 
 עורכים:  ג'סיקה ברונטו סוזן וייל
 צלמים:  אדם בריקר
 טכניקת צילום:  מצלמה יחידה
 אורך פרק:  26–35 דקות
 שידור
 רשת שידור:  HBO Max
 רשת שידור בישראל:  HOT3 HOT HBO Yes VOD
 תקופת שידור מקורית:  13 במאי 2021 – הווה
 תקופת שידור בישראל:  15 באוגוסט 2021 – רץ
 קישורים חיצוניים
 אתר רשמי
 דף התוכנית ב-IMDb
 
Hacks היא סדרת דרמה קומית אמריקאית שנוצרה על ידי לוצ'יה אניילו, פול וו' דאונס וג'ן סטצקי ועלתה לשידור ב-13 במאי 2021 בשירות "HBO Max". בסדרה מככבים ג'ין סמארט, האנה איינבינדר וקרל קלמונס-הופקינס.
ביוני 2021, נמסר כי "HBO Max" חידשה את הסדרה לעונה שנייה, שעלתה לשידור ב-12 במאי 2022. ביוני 2022, הסדרה חודשה לעונה שלישית, שעלתה לשידור ב-2 במאי 2024. במאי 2024, הסדרה חודשה לעונה רביעית.
תקציר העלילה

דברה ואנס היא דיווה סטנדאפיסטית אגדית בלאס וגאס, המנסה לשמור על הרלוונטיות שלה בעוד הקזינו שבו היא מופיעה מנסה להעריך את מועדי ההופעות שלה. בניגוד לדברה, אווה היא תסריטאית קומית מדור ה-Y שאינה מצליחה למצוא עבודה לאחר ש"בוטלה" בעקבות ציוץ חסר רגישות. דרכיהן של השתיים מצטלבות כשאווה נקראת למורת רוחה לכתוב לדברה חומרים חדשים עבור מופעי הסטנדאפ שלה, בתהליך, השתיים לומדות לכבד את פערי ההבדלים התרבותיים והדוריים שביניהן.
צוות השחקנים והדמויות > ראשי

ג'ין סמארט – דבורה ואנס, קומיקאית אגדית העובדת בלאס וגאס, שמתחילה לחוות על בשרה את חוסר הרלוונטיות שלה.
האנה איינבינדר – אווה דניאלס, תסריטאית קומית, שנודתה מתעשיית הבידור בעקבות ציוץ סר טעם.
קרל קלמונס-הופקינס – מרקוס, מנהל התפעול של דברה.
צוות השחקנים והדמויות > משני

קייטלין אולסון – דבורה "די ג'יי" ואנס ג'וניור, בתה של דברה.
כריסטופר מקדונלד – מרטי ג'יליין, מנכ"ל "קזינו פאלמטו".
פול וו. דאונס – ג'ימי, האמרגן של דברה ואווה.
מארק אינדליקאטו – דמיאן, עוזרה האישי של דברה.
פרג ליו – קיקי, סוחרת הבלאק ג'ק האישי של דברה.
ג'וני סיבילי – וילסון, עובד תחזוקה שנקרא לעיתים קרובות לאחוזה של דברה.
מייגן סטלטר – קיילה, העוזרת של ג'ימי.
רוז עבדו – יוזפינה, עוזרת הבית של דברה.
אנג'לה איליין גיבס – רובין, אמו של מרקוס.
לורנצה איזו – רובי, בת זוגה לשעבר של אווה.
נינה טאר – פבריזיאנה, העוזרת של רובי.
ג'יין אדמס – נינה, אמה של אווה.
צוות השחקנים והדמויות > אורח

ג'פרסון מייס – טי. אל. גורלי, סוחר עתיקות שנוטר לדברה.
ג'ף וורד – ג'ורג', גבר שאווה פוגשת ומתיידדת איתו.
לורן וידמן – ראש העיר גברת פזימנטי, ראש עיריית לאס וגאס ואורחת במסיבת יום ההולדת של התקליטן.
לואי הרתום – דניס, אביה של אווה.
אנה מריה הורספורד – פרנסין, קומיקאית וחברתה הוותיקה של דברה.
כריס גייר – מפיק טלוויזיה בריטי שמראיין את אווה.
קירבי האוול-בפטיסט – מפיקת טלוויזיה בריטית שמראיינת את אווה.
פרקים

| עונה | עונה | פרקים | פרקים | שודרה לראשונה> הפרק הראשון | שודרה לראשונה> הפרק האחרון |
| --- | --- | --- | --- | --- | --- |
|  | 1 | 10 | 10 | 13 במאי 2021 | 10 ביוני 2021 |
|  | 2 | 8 | 8 | 12 במאי 2022 | 2 ביוני 2012 |
|  | 3 | 9 | 9 | 2 במאי 2024 | 30 במאי 2024 |
הפקה

במאי 2020, הוכרז על ידי שירות "HBO Max" על הפקת סדרת דרמה קומית העוסקת בקומיקאית מזדקנת, בה השחקנית ג'ין סמארט תככב בתפקיד הראשי. בפברואר 2021, נמסר על ליהוקם של שחקנים נוספים לסדרה. בעקבות התפרצות מגפת הקורונה, הקראות התסריט נערכו דרך הזום, לא נערכו מסיבות צוות במהלך ההפקה, והשחקנים הראשיים קלמונס-הופקינס וסמארט אפילו לא פגשו זה את זאת באופן אישי עד לדקות ספורות לפני תחילת הצילומים. ביוני 2021, נמסר כי "HBO Max" חידשה את הסדרה לעונה שנייה.
הפצה

הסדרה עלתה לשידור ב-13 במאי 2021, ובבכורתה שודרו שני הפרקים הראשונים. שאר פרקי העונה הראשונה שודרו על בסיס שבועי עד ל-10 ביוני 2021.
הפצה > תגובת הקהל

באתר הביקורות "Rotten Tomatoes", הסדרה זכתה לציון 100% על בסיס 41 ביקורות, עם דירוג ממוצע של 8.54/10. הקונצנזוס של מבקרי האתר קבע: "בהופעת בכורה דוקרנית שמוציאה מעט פאנצ'ים, Hacks מאזנת בזריזות את הביקורות החריפות שלה על עולם הקומדיה עם רגעים אינטימיים יותר, נותנת ללא הרף לג'ין סמארט האחת והיחידה תפקיד ראוי לכישרונותיה – ושותפה מצוינת בכיכובה של האנה איינבינדר." באתר הביקורות המשוקללות "Metacritic" הסדרה זכתה לציון ממוצע משוקלל של 82 מתוך 100 על בסיס 20 ביקורות, דבר המעיד על "שבחים אוניברסליים".
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2024 | פרס אמי אמנותי לבידור בפריים טיים | סדרת העיון או הריאליטי הטובה ביותר | Hacks: Bit by Bit | מועמדות |  |
| 2024 | פרס אמי אמנותי לבידור בפריים טיים | שחקן האורח הטוב ביותר בסדרה קומית | כריסטופר לויד | מועמדות |  |
| 2024 | פרס אמי אמנותי לבידור בפריים טיים | השחקנית אורחת הטובה ביותר בסדרה קומית | קייטלין אולסון | מועמדות |  |
| 2024 | פרס אמי אמנותי לבידור בפריים טיים | עיצוב ההפקה הטוב ביותר בסדרה (חצי שעה) | רוב טוקרז, ז'נין א. רינגר וג'ניפר לוקהארט | מועמדות |  |
| 2024 | פרס אמי אמנותי לבידור בפריים טיים | הליהוק הטוב ביותר בסדרה קומית | ז'אן מקארתי וניקול אבלרה הולמן | מועמדות |  |
| 2024 | פרס אמי אמנותי לבידור בפריים טיים | הצילום הטוב ביותר לסדרת מצלמה בודדת (חצי שעה) | אדם בריקר | מועמדות |  |
| 2024 | פרס אמי אמנותי לבידור בפריים טיים | התלבושות העכשוויות הטובות ביותר בסדרה | קתלין פליקס-האגר, קארן בלאמי ורורי קנינגהם | מועמדות |  |
| 2024 | פרס אמי אמנותי לבידור בפריים טיים | עיצוב השיער העכשווי הטוב ביותר | ג'ניפר בל | מועמדות |  |
| 2024 | פרס אמי אמנותי לבידור בפריים טיים | האיפור העכשווי הטוב ביותר (ללא תותבות) | קית' סיייר | מועמדות |  |
| 2024 | פרס אמי אמנותי לבידור בפריים טיים | עריכת התמונה הטובה ביותר לסדרה קומית עם מצלמה אחת | ג'ס ברונטו | מועמדות |  |
| 2024 | פרס אמי אמנותי לבידור בפריים טיים | מיקס הסאונד הטוב ביותר לסדרת קומדיה או דרמה (חצי שעה) ואנימציה | ג'ון וו. קוק השני, בן וילקינס וג'ים לאקין | מועמדות |  |
| 2024 | פרס אמי לבידור בפריים טיים | סדרת הקומדיה הטובה ביותר | Hacks | זכייה |  |
| 2024 | פרס אמי לבידור בפריים טיים | השחקנית הראשית הטובה ביותר בסדרה קומית | ג'ין סמארט | זכייה |  |
| 2024 | פרס אמי לבידור בפריים טיים | שחקן המשנה הטוב ביותר בסדרה קומית | פול דבליו. דאונס | מועמדות |  |
| 2024 | פרס אמי לבידור בפריים טיים | שחקנית המשנה הטובה ביותר בסדרה קומית | האנה איינבינדר | מועמדות |  |
| 2024 | פרס אמי לבידור בפריים טיים | הבימוי הטוב ביותר בסדרה קומית | לוסיה אנילו | מועמדות |  |
| 2024 | פרס אמי לבידור בפריים טיים | הכתיבה הטובה ביותר בסדרה קומית | לוסיה אנילו, פול דבליו. דאונס וג'ן סטצקי | זכייה |  |
| 2025 | פרס גלובוס הזהב | השחקנית הטובה ביותר בסדרת קומדיה או סדרה מוזיקלית | ג'ין סמארט | זכייה |  |
| 2025 | פרס גלובוס הזהב | שחקנית המשנה הטובה ביותר בסדרה, מיני-סדרה, סדרת אנתולוגיה או סרט טלוויזיה | האנה איינבינדר | מועמדות |  |
| 2025 | פרס גלובוס הזהב | סדרת הקומדיה או הסדרה המוזיקלית הטובה ביותר | Hacks | זכייה |  |
| 2025 | פרס סטלייט | סדרת הקומדיה או המחזמר הטובה ביותר | Hacks | זכייה |  |
| 2025 | פרס סטלייט | השחקנית הטובה ביותר בקומדיה או סדרה מוזיקלית | ג'ין סמארט | מועמדות |  |
| 2025 | פרס סטלייט | השחקנית הטובה ביותר בתפקיד משנה בסדרה, מיני סדרה וסדרה מוגבלת, או סרט קולנוע שנעשה לטלוויזיה | האנה איינבינדר | מועמדות |  |
סידן קרביד

| --- | --- |

 שם סיסטמטי:  Calcium acetylide
 שמות נוספים:  Calcium carbide, Calcium ethynediide
 כתיב כימי:  CaC₂ 
 מסה מולרית:  64.099 גרם/מול
 מספר CAS:  75-20-7
 צפיפות:  2.22 גרם/סמ"ק
 מצב צבירה:  מוצק
 מסיסות:  הידרוליזה
 טמפרטורת היתוך:  -2160 °C   -1886.85 K
 טמפרטורת רתיחה:  2300 °C   2573.15 K
 נקודת התלקחות:  305 °C   578.15 K
 NFPA 704:       3 W 2 2 
 
סידן קרביד (Calcium carbide) היא תרכובת של סידן ופחמן. החומר הוא מוצק לבן בצורתו הטהורה אם כי החומר הטכני עשוי להיות בגוון אפור או חום בשל המצאות אי נקיונות.
משתמשים בסידן קרביד לייצור אצטילן וציאנמיד הסידן.
ייצור

מפיקים סידן קרביד מתגובה אנדותרמית (ΔH=+460kJ/mol) של סיד CaO עם פחם קוק בכבשן חשמלי בטמפרטורה של 2200°C
CaO_{(s)}+3C_{(s)}\rightarrow CaC_{2(s)}+CO_{(g)}
דרגת הניקיון של התוצר בשיטה זו היא כ 80% והאי נקיונות כוללים סידן פוספין Ca3P2 הפולט פוספין בהידרוליזה וכן שאריות סיד, סידן סולפיד CaS, סידן ניטריד Ca3N2 וצורן קרביד. בשנת 2010 פותח תהליך להחלפת חלק מהפחם בפסולת פלסטיק. ניתן לקבל סידן קרביד בדרגת ניקיון גבוהה יותר בתגובה של בין ציאנמיד הסידן עם פחמן בואקום (היפוך התגובה ליצירת סידן ציאנאמיד מסידן קרביד) החומר המתקבל נגרס לגושים שקוטרם עד 50 מ"מ כאשר האי נקיונות מתרכזים בעיקר בגרגרים הקטנים (מילימטרים ספורים) השיטה פותחה על ידי תומאס וילסון (Thomas Leopold Willson) ועל ידי אנרי מואסאן באופן בלתי תלוי בשנת 1892.
שימושים

השימוש המרכזי בסידן קרביד הוא בייצור אצטילן  CaC_{2(s)}+2H_{2}O_{(l)}\rightarrow C_{2}H_{2(g)}+Ca(OH)_{2(aq)}
סידן קרביד שימש כמקור לאצטילן במנורות קרביד.
כיום, עיקר הייצור של אצטילן נעשה באמצעות שרפה חלקית של מתאן או כתוצר לוואי בייצור אתילן.
סידן קרביד משמש גם לייצור סידן ציאנמיד.
CaC2 + N2 → CaCN2 + C
הגימנסיון של מטרופולין טוקיו

| --- | --- |

 מיקום:  טוקיו, יפן
 קואורדינטות:  35°40′47″N 139°42′45″E﻿ / ﻿35.679722°N 139.7125°E﻿ / 35.679722; 139.7125
 אבן יסוד:  1952
 תקופת הפעילות:  1954–הווה (כ־71 שנים)
 שופץ:  1990
 בעלים:  ממשלת מטרופולין טוקיו
 אדריכל:  פומיהיקו מאקי 
 מושבים:  אולם 1 - 10,000   בריכת שחייה - 900
 www.tef.or.jp/tmg/
  מפת מיקום  מפה מפורטת   (למפת טוקיו מוגדלת) הגימנסיון של מטרופולין טוקיו(למפת טוקיו רגילה) הגימנסיון של מטרופולין טוקיו  he tabBackground:;tabBorder:#aaa;defaultTab:0;
 
הגימנסיון של מטרופולין טוקיו (ביפנית: 東京体育館) הוא מתחם ספורט ברובע שיבויה שבטוקיו, יפן. הגימנסיון נבנה בשנת 1954 לאליפות העולם בהיאבקות, אירח את תחרויות התעמלות המכשירים באולימפיאדת טוקיו (1964) ויארח את תחרויות טניס השולחן באולימפיאדת טוקיו (2020). הגימנסיון עבר שיפוץ לפי תוכניתו של האדריכל היפני זוכה פרס פריצקר, פומיהיקו מאקי, בין השנים 1986–1990.
המבנה מרוחק כדקה הליכה מתחנת הרכבת הקרובה.
תיאור ואירועים שנערכו בגימנסיון

ההיכל הראשי כולל מתחם מחופה גדול שמארח אירועי ספורט בינלאומיים רבים. האולם יכול להכיל 10,000 איש.
אירועים שנערכו באולם:
אליפות טוראי פאן פסיפיק הפתוחה נערכו בארנה עד שנת 2008, אז עברו לאולם אחר בעיר.
אליפות יפן בטניס שולחן
משחק מהעונה הסדירה בליגת ה-NBA בין פיניקס סאנס ליוטה ג'אז בנובמבר 1990
ליגת הכדורעף של יפן
אליפות העולם בהחלקה אמנותית על הקרח לשנת 2007
אליפות העולם בכדורסל נשים 2010
אליפות העולם בהתעמלות מכשירים לשנת 2011
החל משנת 2000 מארח האולם גם הופעות של אמנים מרחבי העולם. הזמרת האמריקאית קייטי פרי הופיעה בו באפריל 2015 כחלק מסבב ההופעות שלה ברחבי העולם.
האולם מכיל גם ברכת שחייה אולימפית שיכולה לארח תחרויות שחייה. לבריכה יש יציעים שיכולים להכיל עד 900 איש, ואליפות יפן בכדורמים נערכת בה. בנוסף יש באולם בריכת שחייה חצי-אולימפית, מסלול ריצה חיצוני, חדר משקולות וחדר לקיום מסיבות עיתונאים.
איבופרופן

| --- | --- |

 
 שם IUPAC
 (RS)-2-[4-(2-methylpropyl)phenyl]propanoic acid
 שמות מסחריים בישראל
 אדוויל, אדקס, איבופן, איבופרופן, ארטופן, נורופן
 נתונים כימיים
 כתיב כימי:  C13H18O2
 מסה מולרית:  206.3 גרם למול
 נתונים פרמוקוקינטיים
 זמינות ביולוגית:  49%–73%
 מטבוליזם:  בכבד
 זמן מחצית חיים:  שעתיים
 הפרשה:  בשתן
 בטיחות
 מעמד חוקי:  עד 200 מ"ג ו 16 כדורים בחבילה - GSL, עד 400 מ"ג - P, מעל 400 מ"ג - Rx
 קטגוריית סיכון בהריון:  קטגוריית סיכון C (אוסטרליה), קטגוריית סיכון C 
 סיכון לתלות:  לא קיים
 דרכי מתן:  פומי, עורי ורקטלי
 מזהים
 קוד ATC:  C01EB16, M02AA13, M01AE01, G02CC01, R02AX02 
 מספר CAS:  15687-27-1
 PubChem:  3672
 ChemSpider:  3544
 
איבופרופן (Ibuprofen) היא תרכובת פעילה המשמשת כתרופה נפוצה ממשפחת מדכאי דלקת שאינם סטרואידים (באנגלית: Non Steroidal Anti Inflamatory Drugs או בקיצור NSAIDs). התרופה מוכרת בשמות המסחריים נורופן, אדוויל, אדקס, איבופן ועוד.
איבופרופן משמש כמשכך כאבים, כתרופה מורידת חום וכנוגד דלקת, והוא יעיל לטיפול בדלקות פרקים, שיגדון, כאבי ראש, כאבי וסת, כאבי לסת ושיניים. הוא דומה באופן פעולתו לאספירין, ובדומה לשאר התרופות מקבוצת נוגדי הדלקת שאינם סטרואידים, הוא עלול לגרום לדימומים בדרכי העיכול. אפקט הורדת החום ושיכוך הכאב מתחיל תוך כשעה-שעתיים מרגע נטילת התרופה וטווח השפעתה הוא בין 5-8 שעות. האפקט הטיפולי האנטי דלקתי הרצוי אצל חולים הנוטלים את התרופה לטיפול בדלקות פרקים, עשוי להופיע באופן מלא רק לאחר מספר שבועות.
היסטוריה

בשנת 1953 החל הרוקח ד"ר סטיוארט אדמס וצוותו מחברת בוטס (Boots) - רשת בתי מרקחת ותרופות ללא מרשם בריטית, במחקר שמטרתו יצירת משכך כאבים יעיל יותר מאספירין. אספירין שימשה באותו הזמן כתרופה העיקרית לשיכוך כאבים ולהורדת חום. ד"ר אדמס וצוותו חקרו קבוצה חדשה של מרכיבים – חומצות פרופיוניות, שהובילו בסופו של דבר לגילוי האיבופרופן - תרופה אנטי דלקתית לא סטרואידית (NSAID).
החומר הפעיל באיבופרופן פועל באתר הכאב על ידי חסימת ייצור פרוסטגלנדינים, שהם חומרים שומניים דמויי הורמון, המווסתים פעילויות שונות בגוף, כולל השריית כאב, נפיחות ודלקת. החברה פיתחה קודם לכן את האיבופנק, מולקולה דומה מאוד שהייתה בשימוש תקופה קצרה באנגליה עד שהתברר שהיא פוגעת בכבד.
בשנת 1962 הוגש הפטנט לתרופה איבופרופן, ובשנת 1966 התקיימו ניסויים קליניים ראשונים בו. בשנת 1969 הושק האיבופרופן באנגליה כטיפול עבור דלקת מפרקים שגרונית, תחת שם המותג BRUFEN. עם המעבר לתרופה ללא מרשם, הושק המותג NUROFEN.
בשנת 1983, לאחר שנאספו ראיות לבטיחות השימוש היומיומי בתרופה, הושק המותג נורופן באנגליה. התרופה אושרה על ידי ועדת הבטיחות לשימוש בתרופות ללא מרשם והפכה לתרופה הראשונה ממשפחת נוגדי הדלקת שאינם סטרואידים (מלבד אספירין) שאושרה למכירה ללא מרשם רופא. בשנת 1984 אישר מנהל התרופות והמזון האמריקאי את מכירתה ללא מרשם.
בשנת 1987 זיכתה נורופן את ממציאה בפרס היוקרתי לעסקים שניתן לקבל בממלכה הבריטית – פרס מלכת אנגליה (The Queen's Awards for Enterprise), הניתן לעסקים ולארגונים בריטיים המצטיינים בחדשנות, בפיתוח בר-קיימא ובסחר בינלאומי.
כיום איבופרופן היא התרופה הנפוצה ביותר ממשפחת נוגדי הדלקת שאינם סטרואידים, הנרשמת למטופלים על ידי רופאים, ואחת משלושת משככי הכאבים הנמכרים ביותר (ביחד עם פארצטמול ואספירין).
שימוש

מינונים נמוכים של איבופרופן (400-200 מ"ג) נמכרים ברוב המדינות ללא מרשם רופא. לאיבופרופן משך פעולה תלוי מנה של 6 עד 8 שעות (מעבר לזמן מחצית החיים שלו). המינון המומלץ הוא 200-400 מ"ג למבוגר כל שש עד שמונה שעות, ובמרשם רופא עד מינון של 3,200 מ"ג ליום לתקופות קצרות מאוד. איבופרופן מותר לילדים מעל גיל חצי שנה. המינון לילדים הוא 5-10 מ"ג/ק"ג משקל גוף כל שש עד שמונה שעות, בתכשירים נורופן סירופ ואדוויל סירופ שריכוזם 100 מ"ג/5 מ"ל המינון הוא 0.5 מ"ל/ק"ג משקל גוף.
התרופה משמשת לטיפול בכאב, להורדת חום ובשימוש ניסיוני כמעצבת תהליכים דלקתיים כרוניים.
שימוש > שימוש ניסיוני

כמו NSAIDs אחרים, התרופה יכולה להיות יעילה לטיפול בתת-לחץ דם אורתוסטטי (לחץ דם נמוך כאשר האדם מתרומם לעמידה זקופה).
מחקרים מסוימים מראים יתרון על פלצבו במניעה של מחלת אלצהיימר כאשר התרופה ניתנה במינון נמוך לתקופות ארוכות.
שימוש קבוע באיבופרופן הראה הקטנת סיכון לפרקינסון, להבדיל ממתן של אספירין או פארצטמול.
אופן פעולה

איבופרופן הוא NSAIDs, וככזה הוא פועל על ידי דיכוי פעולת משפחת האנזים ציקלואוקסיגנאז (cyclooxygenase או COX) או בקיצור קוקס. אנזים מפתח בסינתזת פרוסטגלנדינים, מתווכי דלקת וכאב עיקריים. ישנם לפחות שני סוגי קוקס, קוקס-1 וקוקס-2. איבופרופן מעכב את שניהם בצורה דומה. הפעילות הרצויה של שיכוך כאב, הורדת חום והפחתת דלקת מתווכת על ידי קוקס-2 בעוד שדיכוי קוקס-1 אחראי לתופעה הלא רצויה של פגיעה במערכת העיכול ולתופעה שבדרך כלל אינה רצויה של פגיעה בפעילות טסיות הדם.
תופעות לוואי

החלשת פעילות תרופות נוגדות דיכאון - במחקר משנת 2011 נטען כי עיכוב של ציטוקינים על ידי משככי כאבים מסוג NSAIDs, ובהם איבופרופן, עשוי לפגוע בפעילות האנטי-דיכאונית של תרופות ממשפחת ה-SSRI.
גירוי מערכת העיכול - ככל ה-NSAIDs הלא סלקטיביים, איבופרופן גורם להקטנת מוקוזת המעי והגדלת חומציות מערכת העיכול דבר שעלול בשימוש ממושך לגרום לצרבות ואף לכיב פפטי. מומלץ לקחת אותו רק לאחר האוכל ובשימוש ממושך בתוספת כדור להגנה על מערכת העיכול. עם זאת ביחס ל-NSAIDs אחרים ובמינונים של עד 1200 מ"ג ליום האיבופרופן בטוח לשימוש מבחינה זו.[דרוש מקור]
סיכון לבבי - במשתמשים במינונים גבוהים לאורך זמן, קיים סיכון מוגבר לאירוע לב.
רגישות לאור - תופעת לוואי נדירה ביותר.
תופעות לוואי > היריון והנקה

אינו אסור בהיריון אך גם אינו מומלץ. מינון גבוה בשליש השלישי עלול לגרום לעיכוב צירים עקב עיכוב סינתזת פרוסטגלנדינים.
מותר בהנקה.
הערות שוליים

↑  (1982). Ibuprofen. Chronicles of
Drug Discovery (pp. 149), New York: J. Wiley
↑  Zawada E (1982). "Renal consequences of nonsteroidal antiinflammatory drugs". Postgrad Med. 71 (5): 223–30. PMID 7041104.
↑  Townsend K, PraticÃ² D (2005). "Novel therapeutic opportunities for Alzheimer's disease: focus on nonsteroidal anti-inflammatory drugs". FASEB J. 19 (12): 1592–601. PMID 16195368.
↑  Chen H, Jacobs E, Schwarzschild M, McCullough M, Calle E, Thun M, Ascherio A (2005). "Nonsteroidal antiinflammatory drug use and the risk for Parkinson's disease". Ann Neurol. 58 (6): 963–7. PMID 16240369.{{cite journal}}:  תחזוקה - ציטוט: multiple names: authors list (link)
↑  Why Painkillers Interfere with Anti-depressants
↑  J.L. Warner-Schmidt et.al "Antidepressant effects of selective serotonin reuptake inhibitors (SSRIs) are attenuated by antiinflammatory drugs in mice and humans" PNAS 2011
| --- | --- |
בקרת זהויות :  NLI: 987007537267405171  GND: 4123405-4  LCCN: sh97005926 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
דניאל קולמן

| --- | --- |

 לידה:  11 ביולי 1991 (בן 33) הולדן, ארצות הברית 
 מידע כללי
 שם לידה:  Daniel Alan Colman 
 מדינה:  ארצות הברית 
 השכלה:  התיכון האיזורי ואצ'וסט 
 ספורט
 ענף ספורט:  פוקר 
 הישגים
 שיאים אישיים:  צמיד אליפות העולם בפוקר  זכייה בגביע סבב טריטון  שחקן השנה של GPI‏ (2014)
 
דניאל קולמן (באנגלית: Daniel Colman נולד ב-1991) הוא שחקן פוקר אמריקאי, במקור מהולדן, מסצ'וסטס.
קולמן מוכר בעיקר בזכות זכייתו בטורניר "$1,000,000 The Big One for One Drop" באליפות העולם בפוקר 2014, כשניצח בקרב ראש בראש מול דניאל נגראנו. בעקבות הזכייה הרוויח סכום של כ-15.3 מיליון דולר, הפרס השני בגובהו בהיסטוריית הפוקר עד אז.
קולמן שיחק בעיקר משחקי אונליין, וכינוייו הם "mrGR33N13" ו-"riyyc225". באפריל 2014 זכה ב-1,549,000 אירו בטורניר שנערך במונטה קרלו. כמו כן באליפות העולם בפוקר 2014 הגיע למקום השלישי.
ב-2017 הפסיק לשחק בטורניר פוקר.
נכון ליוני 2024, קולמן זכה בסך של כ-28.9 מיליון דולר מטורנירי פוקר, כשמתוכם כ-17.4 מיליון דולר בסבב אליפות העולם.
צמידי אליפות העולם בפוקר

| שנה | טורניר | פרס |
| --- | --- | --- |
| 2014 | The Big One for One Drop - $1,000,000 No-Limit Hold'em | $15,306,668 |
שנות ה-90 של המאה ה-20
אירועים עולמיים > מלחמות בינלאומיות

1990: מלחמת המפרץ הראשונה – במהלכה מוקמה, ברשות האומות המאוחדות, קואליציה בראשות ארצות הברית על מנת לתקוף את עיראק, ברשות סדאם חוסיין, בתגובה לפלישתה לכווית.
1991: סיומה של מלחמת האזרחית האתיופית – מלחמה עקובה מדם שמתרחשת בשטחי אתיופיה ואריתריאה, וגולשת גם לעימותים עם המדינות השכנות בקרן אפריקה – סומליה, סודאן וג'יבוטי. מלחמה זו היא חלק מהמלחמה הקרה, והמעצמות ברית המועצות וארצות הברית תומכות בצדדים השונים בלחימה שגורמת למותם של מיליוני אזרחים אתיופים. המלחמה מתחילה רשמית ב־1974, ונמשכת עד שארגון האיחדג מפיל את הממשלה בשנת 1991.
1994: מלחמות בקונגו – קונגו נתונה בשנים אלו לעימותים אתניים ומלחמת אזרחים, וההתדרדרות ביציבות מובילה לשתי מלחמות: מלחמת קונגו הראשונה ומלחמת קונגו השנייה, מלחמות שלתוכן נשאבות גם מדינות אפריקאיות נוספות. מלחמות אלו גובות חיי אדם רבים ומייצרות המוני פליטים, ואף מעשי זוועה שונים.
1995: קרבות בין אקוודור ופרו – קרבות אלו פורצים לאורך הגבול השנוי במחלוקת של פרו עם אקוודור. ב־1999 חותמות המדינות על הסכם שלום.
1999: מלחמת קרגיל – מלחמה שמתרחשת בחבל קאשמיר בין הודו לפקיסטן, לאחר שחיילים ופעילים פקיסטנים חמושים עוברים את קו הפסקת האש בין המדינות. בקרבות נהרגים מאות חיילים פקיסטנים והודים ובסיומם נסוגים הפקיסטנים בלחץ אמריקני לגבול הבינלאומי, והצדדים חותמים על הפסקת אש.
אירועים עולמיים > מלחמות אזרחים ומלחמות גריליה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
1991–2001: מלחמות יוגוסלביה – סדרת עימותים עקובים מדם על אדמתה של מדינת יוגוסלביה לשעבר. למלחמות שורשים עמוקים של סכסוכים פוליטיים, כלכליים ותרבותיים, וכמו כן גם מתח אתני רב. מלחמת האזרחים נגמרת בפיצולה של יוגוסלביה, חובות גדולים, ואי יציבות. את העימותים של התפרקות המדינה ניתן לחלק למלחמת עשרת הימים, מלחמת העצמאות של קרואטיה ומלחמת בוסניה.
1994–1996: מלחמת צ'צ'ניה הראשונה – המלחמה מתרחשת בין רוסיה למחוז המורד צ'צ'ניה. הצ'צ'נים מפעילים טרור כנגד הרוסים על רקע רצונם בעצמאות ואילו הרוסים כותשים את עיר הבירה גרוזני בהפצצה כבדה של מיליוני טילים, פצצות ופגזי ארטילריה, צבא רוסיה נכנס לצ'צ'ניה על מנת למנוע את ניסיון היפרדות המחוז מרוסיה ועל מנת להילחם באסלאמיסטים ששולטים בו.
1996–1999: מלחמת קוסבו – סדרת עימותים בין כוחות הביטחון של סרביה ויוגוסלביה ובין צבא השחרור של קוסובו (KLA), ארגון גרילה אלבני אתני השואף להתנתק מיוגוסלביה שהתפרקה, ובין יוגוסלביה לבין ארגון האמנה הצפון אטלנטית (נאט"ו).
1999–2009: מלחמת צ'צ'ניה השנייה – מלחמה בה נלחמת הפדרציה הרוסית כנגד בדלנים מוסלמים קיצוניים ברפובליקה של צ'צ'ניה. המלחמה מתחילה כתגובה לפלישה לדאגסטן (1999) בה כוחות גרילה אסלאמיים מנסים לגרום לדאגסטן להתנתק מהפדרציה הרוסית. במהלך מלחמת צ'צ'ניה השנייה, משתלטים כוחות צבא הפדרציה הרוסית על הרפובליקה הצ'צ'נית, הפצצות מסיביות הורסות את ערי צ'צ'ניה, ונגרם לאוכלוסייה האזרחית נזק רב.
1983–2009: מלחמת האזרחים בסרי לנקה -
הערה – תוכלו לקורא על הרציחות הפוליטיות הבולטות ביותר במזרח אירופה בעשור זה בחלק זה.
אירועים עולמיים > פיגועי טרור בולטים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
26 בפברואר 1993 – הפיגוע במגדלי התאומים (1993) – זהו הניסיון הראשון למוטט את מגדלי התאומים (אשר קרסו בפיגוע בשנת 2001), אשר מתרחש ב־1993 בחניון התת־קרקעי של המגדלים שבמרכז הסחר העולמי בניו יורק. נהרגים בו 6 אנשים, ומעל 1,000 נפצעו. הפיגוע מבוצע על ידי חבורה אסלאמית קיצונית שבראשה עומד הטרוריסט רמזי יוסף, איש ארגון אל–קאעידה של אוסאמה בן לאדן.
18 ביולי 1994 – הפיגוע בבניין הקהילה היהודית בארגנטינה – פיגוע התאבדות שמתרחש בבואנוס איירס, בירת ארגנטינה, כאשר טרוריסט לבנוני מפוצץ מטען נפץ שמוטמן במכונית תופת, רצח 85 איש ופצע 330. הפיגוע הוא אחד משני פיגועים שמתבצעים בארגנטינה בשנות ה־90 של המאה ה־20 נגד מטרות ישראליות ויהודיות.
29 באפריל 1995: הפיגוע באוקלהומה סיטי – מתקפת טרור שמכוונת כנגד הבניין הפדרלי באוקלהומה סיטי שבארצות הברית. המתקפה גובה את חייהם של 168 בני אדם ומותירה מעל 800 פצועים. הפיגוע מתבצע על ידי טימותי מקווי וטרי ניקולס, שני יוצאי צבא אמריקאים אשר חלקו עניין משותף בשרדנות והתנגדו לפיקוח על נשק.
יולי 1995 – טבח סרברניצה – טבח אשר מתרחש בסביבות העיר סרברניצה בבוסניה והרצגובינה, באזור אשר מוגדר כ"אזור בטוח" על ידי האו"ם. חיילי האו"ם לא מתערבים ולא מנסים לעצור את הטבח, לדבריהם, מתוך חשש לחייהם. לפי ההערכות נרצחים בו בין 7,800 ל־8,000 גברים בוסנים, וכן מספר נשים וילדים, הטבח מתבצע על ידי כוחות סרבים מקומיים.
15 ביוני 1996 – הפיגוע במנצ'סטר – פיגוע שמתרחש בבריטניה, ובו משאית שנושאת 1,500 קילוגרמים של חומר נפץ מוחנת על ידי פעילי הצבא האירי הרפובליקני במרכז רובע המסחר של העיר. האזור סביבה פונה במועד, אך נטרול הפצצה נכשל. הפיגוע ללא הרוגים, אך 212 אנשים נפצעים ונגרם הרס כבד לאזור.
15 באוגוסט 1998 – הפיגוע באומה – פיגוע מכונית תופת שמתרחש בעיר אומה שבצפון אירלנד באוגוסט 1998. הוא מוצא לפועל על ידי אנשי "הצבא האירי הרפובליקני האמיתי" (RIRA). כתוצאה מהפיגוע נהרגים 29 אנשים וכ־220 נפצעו. זהו אחד הפיגועים החמורים ביותר בתולדות הסכסוך בצפון אירלנד.